秘书，闻母疾，不就馆试。官刑部主事，平反着声。推调铨曹，耻循顶首陋规，曰：我不以钱易官做。守汉中府，恤民锄强，尤加惠士类，多曲成汲引于八股，帖括中能识某某贵贱寿夭。节省驿栈及茶课诸费数千金，作正项以减民派。修冷水河成堰，灌田万二千奇，汉中人感立生祠，太史黄辉撰《阜闰堰碑铭》于侧。晋西宁道副使，厉兵清饷，议修三角城，恢复疆土三百里。出剿巨寇，斩首百三十六级，献俘告庙。因抑势弁扰民，忤按察使，引疾拂袖，囊止图书数卷。归休于城隅东园，匾其轩曰「独醒」，不接官长，不投刺牍，不置媵妾，不营子母。济众赡族，服食布蔬。一